Μεταφορές στην Ελλάδα

Οι **μεταφορές στην [[Ελλάδα]]** έχουν υποστεί σημαντικές αλλαγές από τις αρχές του 21ου αιώνα, εκσυγχρονίζοντας σημαντικά τις υποδομές και τις μεταφορές της χώρας. Παρόλο που οι μεταφορές με πορθμεία μεταξύ νησιών παραμένουν η εξέχουσα μέθοδος μεταφοράς μεταξύ των νησιών της Ελλάδας, οι βελτιώσεις στις οδικές υποδομές, τους σιδηροδρόμους, τις αστικές μεταφορές και τα αεροδρόμια έχουν οδηγήσει σε τεράστια βελτίωση των μεταφορών. Αυτές οι αναβαθμίσεις έχουν διαδραματίσει βασικό ρόλο στη στήριξη της ελληνικής οικονομίας, η οποία τις τελευταίες δεκαετίες έχει καταλήξει να βασίζεται σε μεγάλο βαθμό στον κατασκευαστικό κλάδο.

## Οδικό δίκτυο της Ελλάδας

Το οδικό δίκτυο της Ελλάδας αποτελείται κυρίως από Αυτοκινητόδρομους, Εθνικές Οδούς και Επαρχιακές Οδούς.

Το μεγαλύτερο ποσοστό των οδικών μεταφορών της χώρας πραγματοποιείται μέσω του Αυτοκινητοδρόμου 1 (Αθήνα - Θεσσαλονίκη - Εύζωνοι) ή Ε75, ο οποίος διασχίζει την χώρα κάθετα, συνδέοντας την Αθήνα με τη Λαμία, τη Λάρισα, την Κατερίνη, τη Θεσσαλονίκη και τη γειτονική Βόρεια Μακεδονία. Η κατασκευή της Εγνατίας Οδού αναβάθμισε τις μεταφορές με Θράκη, Μακεδονία και Ήπειρο, ενώ η Αττική Οδός τις μεταφορές στην Αττική.

### Συνοριακοί Σταθμοί

Κύριο οδικό σημείο εισόδου στη χώρα, αποτελεί ο συνοριακός σταθμός Ευζώνων (με Βόρεια Μακεδονία), απ' όπου διέρχεται η Ευρωπαϊκή Οδός 75 και συνδέει την Ελλάδα με την Κεντρική Ευρώπη και τον Αρκτικό ωκεανό.

Συνοριακοί σταθμοί είναι επίσης οι:

με Βουλγαρία:

* Προμαχώνα
* Εξοχής
* Αγίου Κωνσταντίνου
* Νυμφαίας
* Κυπρίνου
* Ορμενίου

με Βόρεια Μακεδονία:

* Νίκης
* Δοϊράνης
* Ευζώνων

με Αλβανία:
* Συνοριακή διάβαση Κακαβιάς
* Κρυσταλλοπηγής
* Μέρτζιανης
* Μαυροματίου

με Τουρκία: 

* Κήπων 
* Καστανιών

## Σιδηροδρομικό δίκτυο της Ελλάδας

Το σιδηροδρομικό δικτύου της Ελλάδας, διαχειρίζεται η νεοσύστατη κρατική εταιρεία «Σιδηρόδρομοι Ελλάδος Μ.Α.Ε» μετά από τον ανασχηματισμό και απορρόφηση των αρμοδιοτήτων του ΟΣΕ Α.Ε., Hellenic Train (πρώην ΤΡΑΙΝΟΣΕ) και ΕΡΓΟΣΕ, ενώ σε σύντομο χρονικό διάστημα θα ενσωματωθούν και κύριες λειτουργίες της ΓΑΙΑ ΟΣΕ. Η Hellenic Train διαχειρίζεται μόνο τα δρομολόγια.

Το ενεργό δίκτυο της χώρας έχει μήκος 2.200 χλμ., συνολικά 2.345 χλμ., με σχεδόν 1.200 γέφυρες (άνω των 4μ.) και μεταφέρει επιβάτες, αλλά και φορτία. Η μέγιστη ταχύτητα των τρένων ανέρχεται στα 160 χλμ./ώρα. Οι επιβατικές μεταφορές ετησίως αγγίζουν τα 15 εκατομμύρια, ενώ οι εμπορευματικές τα 1.800 τρένα το 2021. Υπάρχουν συνδέσεις με λιμάνια, αεροδρόμια και γειτονικές χώρες.

Η χώρα διαθέτει 2 συνδέσεις με τη Βόρεια Μακεδονία και 2 με τη Βουλγαρία όμως είναι ανενεργές, ενώ σχεδιάζεται η δημιουργία σύνδεσης με την Αλβανία και την Τουρκία.[150px|thumb|Ο χάρτης του [Σιδηρόδρομος|σιδηροδρομικού δικτύου στην Ελλάδα.]]

## Λιμάνια της Ελλάδας

Τα μεγαλύτερο εμπορευματικό και επιβατικό λιμάνι της χώρας βρίσκεται στον Πειραιά, εξυπηρετώντας τα νησιά του Αιγαίου Πελάγους (Κυκλάδων, Δωδεκανήσων, Κρήτη), αλλά και το εξωτερικό. Δεύτερο μεγαλύτερο λιμάνι σε εμπορευματική κίνηση είναι η Θεσσαλονίκη, ενώ σημαντικό επίσης, εμπορικό λιμάνι είναι η Καβάλα. Τα λιμάνια Πατρών και Ηγουμενίτσας συνδέουν την Ελλάδα με την Ιταλία και τις υπόλοιπες ευρωπαικές χώρες.

## Αεροδρόμια της Ελλάδας

Το μεγαλύτερο αεροδρόμιο της χώρας είναι ο Διεθνής Αερολιμένας Αθηνών «Ελευθέριος Βενιζέλος», ο οποίος βρίσκεται στα Σπάτα, 36 χιλιόμετρα από το κέντρο της Αθήνας. Υπάρχει μεγάλος αριθμός αεροδρομίων που εξυπηρετούν γραμμές εσωτερικού προς τα νησιά του Αιγαίου Πελάγους, ενώ τους καλοκαιρινούς μήνες δέχονται και πτήσεις από το εξωτερικό, εξυπηρετώντας την αυξημένη τουριστική κίνηση.

## Μέσα Μαζικής Μεταφοράς στην Ελλάδα

### Οδικές μετακινήσεις
Οι μετακινήσεις επιβατών και δεμάτων μεταξύ των πόλεων της Ελλάδας γίνονται μέσω των λεωφορείων των ΚΤΕΛ, τα οποία είναι ανώνυμες εταιρείες με έδρες σε όλες τις πόλεις.

Οι επιβατικές μεταφορές εντός αστικών περιοχών γίνονται μέσω των αστικών ΚΤΕΛ που διαθέτει η κάθε πόλη:

* Στην Αθήνα οι αστικές συγκοινωνίες παρέχονται από αστικά λεωφορεία και τρόλεϊ της ΟΣΥ ΑΕ, θυγατρικής εταιρείας του ομίλου Οργανισμός Αστικών Συγκοινωνιών Αθηνών (ΟΑΣΑ).
* Στη Θεσσαλονίκη τη συγκοινωνιακή κάλυψη έχει αναλάβει ο ΟΑΣΘ (Οργανισμός Αστικών Συγκοινωνιών Θεσσαλονίκης), ο οποίος συνδέει την πόλη με πολλούς οικισμούς της ευρείας περιφέρειας του πολεοδομικού συγκροτήματος.
* Επαρχιακές πόλεις που διαθέτουν αστική συγκοινωνία:
***[[Νησιά Αιγαίου Πελάγους|Βόρειο και Νότιο Αιγαίο]]*: Κως, Μυτιλήνη, Ρόδος, Χίος
***[[Ήπειρος (διαμέρισμα)|Ήπειρος]]*: Άρτα, Ιωάννινα
***[[Θεσσαλία]]*: Βόλος, Καρδίτσα, Λάρισα, Τρίκαλα
***[[Θράκη]]*: Αλεξανδρούπολη, Κομοτηνή, Ξάνθη
***[[Ιόνια Νησιά]]*: Κέρκυρα
***[[Κρήτη]]*: Ηράκλειο, Χανιά, Ρέθυμνο, Άγιος Νικόλαος
***[[Μακεδονία (διαμέρισμα)|Μακεδονία]]*: Βέροια, Γιαννιτσά, Δράμα, Καβάλα, Καστοριά, Κατερίνη, Κοζάνη, Νάουσα, Πτολεμαΐδα, Σέρρες, Φλώρινα
***[[Στερεά Ελλάδα]]*: Αγρίνιο, Λαμία, Μεσολόγγι, Χαλκίδα
***[[Πελοπόννησος]]*: Πάτρα, Κόρινθος, Αίγιο, Καλαμάτα, Τρίπολη

### Σιδηροδρομικές μετακινήσεις

Δρομολόγια επιβατικών αμαξοστοιχιών σε εθνικό και προαστιακό επίπεδο παρέχονται από την Hellenic Train.

* Η σύνδεση της Θεσσαλονίκης με την Αθήνα, αλλά και άλλων κεντρικών πόλεων με τρένα ICE.
* Ο Προαστιακός Αθήνας συνδέει περιφερειακούς οικισμούς, αλλά και πόλεις όπως η Κόρινθος, το Κιάτο και η Χαλκίδα.
* Ο Προαστιακός Θεσσαλονίκης συνδέει την πόλη με άλλους περιφερειακούς οικισμούς, αλλά και πόλεις εκτός νομού, όπως η Λάρισα, η Κατερίνη, η Βέροια και η Έδεσσα.
* Ο Προαστιακός Πάτρας, συνδέει την Πάτρα με το Ρίο και άλλα προάστια.
Τα μέσα σταθερής τροχιάς της Αθήνας (μετρό, τραμ) διαχειρίζονται από την ΣΤΑΣΥ Α.Ε., θυγατρική εταιρεία του ομίλου Οργανισμός Αστικών Συγκοινωνιών Αθηνών (ΟΑΣΑ).

### Αεροπορικές μεταφορές στην Ελλάδα
* Aegean Airlines
* Olympic Air
* Sky Express

### Ακτοπλοικές μεταφορές στην Ελλάδα
* ANEK Lines
* Blue Star Ferries
* Hellenic Seaways
* Minoan Lines

## Στατιστικά στοιχεία





## Δείτε επίσης
* Αστικές συγκοινωνίες Αθήνας
* Αστικές συγκοινωνίες Θεσσαλονίκης
* Αστικές συγκοινωνίες Πάτρας
* Μετρό Αθήνας
* Μετρό Θεσσαλονίκης
* Τραμ Αθήνας

## Παραπομπές


## Εξωτερικοί σύνδεσμοι

* Επιβατικές Μεταφορές
* Αστική συγκοινωνία επαρχιακών πόλεων
* Οργανισμός Αστικών Συγκοινωνιών Αθηνών
* Οργανισμός Αστικών Συγκοινωνιών Θεσσαλονίκης

*